Ek het een Woensdag-oggend baie desperaat vir die Here gesê ek kan nie meer so aangaan nie, ek is altyd moeg, my klere pas nie en ek voel glad nie goed oor myself nie. Ek het al baie dinge probeer om gewig te verloor, maar sonder enige sukses.
As ’n “sjokolade verslaafde” was dit aanvanklik ook baie moeilik, maar ek het die reis begin deur die dae totaal aan die Here toe te wy. Wanneer ek lus geraak het vir sjokolade het ek die Here gevra om my regtig te help om die versoeking te weerstaan. En ek kon die 40 dae deurgaan sonder enige sjokolade.
Hierdie was nie vir my ’n dieët nie, dit was regtig vir my ’n geestelike reis. Ek het elke dag die tyd saam met die Here spesiaal ervaar. Ek het in hierdie tyd soveel meer geleer. Wat vir my baie spesiaal was, was dat die dagstukkies wat gereeld gestuur is, so “spot-on” was.
Ek het 10 kilogram in my 40 dae verloor. Ek slaap baie beter en my vel is pragtig. My lewe is weer in balans en ek voel nie meer of dit uitmekaar val nie.
Is dit nie funny dat mens met ‘n sonde of iets wat jy bewustelik verkeerd doen, soos pornografie of diefstal of egbreuk, vir die oomblik of tydperk terwyl jy dit doen, die gewoonte het om muur toe te stap…die knoppie af te sit en heeltemal vergeet van God, Jesus en die Heilige Gees. Dis asof Hulle nie bestaan nie. Ek dink dit is seker die eensaamste tyd…want jy doen dit actually alleen, alhoewel Hulle al drie en al die miljoene engele vir jou staan en kyk (EN JOU HEELTYD WIL HELP!).
Die oomblik wat jy teenoor ‘n mens getuig dat jy ‘n probleem het, is die outomatiese reaksie: ‘Jy het die stryd nou al 95% gewen!’
Sodra jy in ‘n area in jou lewe iets oorwin het, kry jy outoriteit op daardie gebied en is jou waagmoed en sukses om die volgende probleemareas in jou lewe skoon te maak, soveel groter. Prys ons Skepper daarvoor!
Ek wou so baie maal breek met hierdie siektes/sondes, maar ek het toegelaat dat die vyand my laat glo het dat ek dit nie kan regkry nie. Dit is egter onmoontlik om dit self reg te kry. Jy het die krag van God nodig. Jy het die geloof nodig dat Jesus jou verlos het. Sonder hierdie ‘Hulp’, sal jy NOOIT genees nie. Nie uit eie krag nie.
Ek het baie betrokke geraak met die dinge van die Here – altyd so besig met die dinge by die kerk, maar nie regtig betrokke met die Here nie. Nou dat ek my ware identiteit besef en daarin glo, is ek besig met die Here en Sy opdragte deur die Heilige Gees.
Die stap of die sprong wat ek geneem het, het vir die eerste keer in 20 jaar verander van ‘n bungi-jump met ‘n tou om die nek, na ‘n sprong saam met my liewe God op Sy vlerke, totaal in vryheid, alleenlik afhanklik van Sy genade en liefde in oorwinning.
Openbaring 12:11 ‘Hulle het self die oorwinning oor hom behaal danksy die bloed van die Lam en die boodskap waaraan hulle getuig het; en hulle het nie hulle lewens so lief gehad dat hulle onwillig was om vir Hom te sterwe nie.’
Die knoppie word NOOIT afgesit nie. Die Heilige Gees is 24/7 by jou, oor jou en in jou en jy doen alles in die waarheid. Dan het jy die gesag om die viand te weerstaan en hy moet vlug. (Submit to God and resist the devil and he will flee – James 4:7)
Baie, baie dankie vir alles wat julle die afgelope tyd vir my beteken het en vir al julle ondersteuning. Ook dat ek my hartsgeheime met julle kon deel.
Baie dankie vir hierdie diens wat julle aan ons almal lewer. Dit beteken die wêreld vir my en ek kan definitief ‘n verandering in my lewenswyse agterkom. Ek het ook geen “cravings” meer nie en ek kan makliker “vas” as voorheen.
(Liewe Rina,…”Jy weerspieel die heerlikheid van die Here, want die sluier is van jou gesig af weggeneem. Jy word al hoe meer verander om aan die beeld van Christus gelyk te word. Die heerlikheid wat van jou uitstraal, neem steeds toe. Dit doen die Here.” 2 Kor. 3:18)
Dit is Retha hier. Ek het jou mail ‘n rukkie gelede gelees maar weer vandag. Ek gaan so deur al die mooi getuienisse van die afgelope tyd en prys die Here vir Sy Grootheid en die werk in mensekinders se lewens.Ek wil van my kant af ook vir jou sê ek staan “amazed” en sal verder met Vivienne vir jou en jou familie in julle beloofde land in bid, (nie vir 40 jaar nie), omdat jy gehoorsaam is … en nie soos die Israeliete murmureer nie.